Nony potika ny tafony, dia grenades maro indray no natsipy teny. Bala zavontany no nipoaka iny hariva iny nadritry ny adiny efatra eo ho eo. Tsy misy teny mahalaza ny fidoboky ny fon’ny olona toran-tomany nandre ary nahazo sary an-tsaina izay rehetra niseho. Bibilava vonoina tsy tanana handrangotra, tsy tongotra hitsipaka ! Andrasan’ny osa hanaovana angovy andriamanitra ! 1030- nandritry ny alina, dia nafatratra tao anaty camions telo ny fatin’olona niampatrampatra. Nahagaga fa nisy olona enina tsy maty fa naratra fotsiny. Natoka-toerana sy nampandriana tamin’ny tany teo akaikin’ny lavarangan’ny gara izy ireo. Nony maraina, dia tonga lechevaton, lehiben’ny faritanin’ ambatondrazaka. Izy no tena atidoha nikotrika ny fisamborana ireto olona nafatratra tao anaty camions ary nopotipotehan’ny basy sy 1035- tafondro tao moramanga. Nanome baiko izy hampakatra ireto olona enina naratra, ho ao anaty camions. Nasiana angady enina niaraka taminy. Aotomobilina jeep nitondra miaramila folo mahery no nitari-dalana ilay camions nisy azy enin-dahy, nihazo ny lalana mankany toamasina. Aotomobilina kely nisy miaramila vazaha vitsivitsy, anisan’izany lecheva, no nanaraka taoriana. 1040- nanaraka ny lalana nivily ho any lakato ny dia. Nijanona nony afaka tokony ho dimy kilaometra izy rehetra. Teo amin’ny toerana mazavazava akaikin’ny lalana ihany, no nandaharana azy enin-dahy hiady lavaka. Sady reraka izy ireo no naratra, ka niadana ery ny fangadiny ilay lavaka. Ka dia nanome baiko ny miaramila ny manam-boninahitra anankiray handray ny angady, ka hamita haingana ny asa nataon’izy enin-dahy. Napetrak’ireo miaramila tsy lavitra akory ny basiny izay 1045- natsangany nifampiankina tsitelotelo. Nandroso haingana tokoa ny fihadiana ny lavaka. Tsy tapitapitry izay, dia noraisin-drandria marc haingana dia haingana ny basy anankiray efa mifahana ary napoakany nanitsy an’i lecheva. Tsy nahavoa anefa ny bala, fa nandalo fotsiny ny ila havian’ny tavany ary nipaoka ny satroka be sofina nanaovany. Niaraka tamin’izay, dia basy roa no indray nirefotra ka lavo sy nitsirara tery 1050. Amin’ny tany randria marc. Segondra vitsy monja no naharetan’ny fisehon’izany rehetra izany. Nalahatra niamboho teo amin’ny moron’ilay lavaka izy dimy lahy, ka firefodrefotry ny basy no nanosika azy ireo handevin-tena tao am-pasany. Natositosika sy nakodia ny fatin-drandria marc hanaraka ny namany. Dia nototofan’ny miaramila ilay fasana aniritra ho mandrakizay. Niverina ho any moramanga izy rehetra ! 1055- maty ireo nangonina sy nentin’ny wagon, izay tsy nanana afa-tsy tanam-polo nanoloana ny basy aman-tafondro. Ary dia anisan’ny maty koa randriamaro randria marc. Avy any imerimandroso-tsarahonenana. Maty fanindroany ! Nilamindamina ny tanànan’imerimandroso-tsarahonenana, fa tsy nilamina mihitsy kosa ny saina aman’eritreritr’i francine. Izay rehetra nahita azy vao herinandro monja, dia nahamarika ny 1060. Fihazakazaky ny fahiazany. Zava-droa loha no tena fototry izany ny fiheverany tsy misy hambahamba intsony ny fahafatesan-drandriamaro vadiny, ary ny fitotohotry ny fanaratsiana sy fanenjehana natao azy tao an-tanana. Tsy nisy taratasy voarainy intsony taorian’ny filazana fa disparu randriamaro. Fa niezaka ihany nanohy ny asa niarahany tamin’ireo namany i francine. Tapitra nahay 1065. Nanjaitra avokoa izy rehetra, ary maro ny niaraka namonjy taminy ny lamesa isa-maraina. Nanenjika ary nanao fary nitety reny mikasika ny honohono momba ny hanonganana an’i francine sy ny raiamandreniny, tsy hahazo handray komonio intsony, ny zanaka vavin’ny délégué cantonnai rabenitany. Fa prezidan’ny fiangonana koa ingahy rabarisoa rainy. Indray mandeha dia tonga toy ny 1070- fanaony tsindraindray i masera hitsidika azy ireo nahoana ianao ry francine, hoy izy, no mihamahia andro aman’alina toy izao araka ny fandinihako ?